**SZMSZ ajánlás – Szekciók részére**

A szekciókat az Egyesület tagjai hozzák létre. A szekció teljes jogkörrel a működését aztán kezdheti el, ha tagjainak száma eléri a 10 főt. A tagfelvételeket követően a szakmai szabályok és a jelentkező tag által meghatározottak szerint megállapítja a tagság, hogy melyik szekció tagja lesz a Közgyűlés által felvett személy.

Szekciók:

- producer,

- rendező,

- forgatókönyvíró,

- operatőr,

- vágó,

- zeneszerző,

- filmszínész,

- hangmérnök, hangmester,

- látvány-, jelmez- vagy díszlettervező,

- smink, fodrász és maszkmester.

Tagfelvétel:

A szekciók megalapítását követően, ha a tagjelölt felvételét kéri az egyesületbe, rendelkeznie kell két szekció tag ajánlóval, és el kell fogadnia az Egyesület Alapszabályát és belső szabályzatait/Etikai kódex/. Csak az lehet tag, aki rendelkezik az Egyesületi Alapszabály mellékletében felsorolt díjjal vagy díjakkal, illetve nemzetközi fesztivál versenyprogramjába beválasztották. A tagfelvételi kérelmet kétszekció tag támogató ajánlásával együtt írásban kell előterjeszteni az egyesületi szekciók vezetőinél. A tagfelvételi kérelmet a szekció megtárgyalja és azt – támogató javaslat esetén – a szekcióülést követő első közgyűlés hagyja jóvá.

Szekció titkár:

A szekció működését, munkáját a Szekciótitkár irányítja.

A szekciók titkárai a szekciók üléseit összehívják, munkáját koordinálják, tevékenységükről az elnökséget folyamatosan tájékoztatják.

A szekciók tagjai maguk közül választják meg a szekció titkárát 3 év időtartamra. A Titkár nem tagja a küldöttgyűlésnek. A szekciók a Küldöttgyűlésbe két-két tagot delegálhatnak. A küldöttgyűlésbe delegált tagok a szekciók elnök jelöltjei is egyben. Megbízásuk 3 évre szól. Az a szekció, amelynek küldöttjét, a Küldöttgyűlés elnökévé megválasztják, még egy tagot delegálhat a Küldöttgyűlésbe. A Küldöttek a szekciók által elfogadott programmal indulnak az Elnök választáson.

A szekció tagjainak jogai:

A tagok részt vehetnek a szekció munkájában, döntések meghozatalában, tisztségekre választhatók és jogosultak választani. Minden tagnak egy szavazata van.

A szekció tagjainak kötelezettségei:

A tag részt vesz a szekció munkájában, segítséget nyújt a döntések meghozatalához, megválasztja a vezető tisztségviselőket. A tagdíjat az Alapszabályban előírtak szerint megfizeti. Elfogadja az egyesület Etikai kódexében elfogadott szabályokat. Tevékenységével és magatartásával az Egyesület és a Szekció munkáját támogatja, jó hírnevét megőrzi.

A tagsági viszony megszűnése:

A szekcióban a tagsága megszűnik annak, aki a tevékenységével, magatartásával taghoz nem méltó módon gátolja a célok megvalósítását, vagy olyan helyzetet teremt, ami az Egyesület és a Szekció jó hírnevét veszélyezteti, a tagdíjat nem fizeti.

Ilyen esetekben a határozatképes szekció döntést hoz a tag kizárására és azt a szekció elnöke a Küldöttgyűlés elé terjeszti.

Megszűnik a tagsági viszony, ha a tag az írásban kéri megszüntetni, vagy a tag halálával.

A szekciók alapvető feladata:

Az egyesületi tevékenység szakmaiságának támogatása mellett az új tagfelvételi kérelmeket elbírálja, figyelembe véve a felvételi kérelem ajánlóinak véleményét. Döntés esetén a szekció titkára az ügyvezető elnökhöz terjeszti a kérelmet annak érdekében, hogy a következő közgyűlés döntsön a jelentkező tag felvételéről.

A szekciók működése:

A szekció szükség szerint, de legalább negyedévente ülésezik. A szekció akkor határozatképes, ha az ülésen a tagok legalább 50 %-a + 1 fő tag jelen van.

A szekció ülését a Szekciótitkár hívja össze valamennyi tag előzetes értesítésével. A meghívót a tagoknak a tervezett időpontot megelőzően legalább nyolc naptári nappal meg kell küldeni, a napirendi pontok pontos megjelölésével. Szavazni írásban is lehet a napirendi pontok pontos egyértelmű felsorolásával, a szekciótitkár által kiküldött szavazó nyomtatványon.

A szekció döntéseit az egyesület ügyvezető elnöke köteles a közgyűlés elé terjeszteni és erről írásban tájékoztatni a Szekcióvezetőt.